open-index/open-wikipedia-markdown huggingface dataset:
River-klassen (Canadian Surface Combatant)

**River-klassen,** tidligere **Canadian Surface Combatant,** er en klasse av jagere under utvikling for den canadiske marinen. Den skal erstatte Iroquois-klassen og Halifax-klassen. Kostnaden er beregnet til 77,3 milliarder dollar.

De nye fartøyene, som er basert på Type 26 fregattdesign, ventes å gi et bredt områdeluftvern, antiubåt- så vel som antiskip-krigføringsevne. Designet av disse skipene pågår pr. 2024, og både antall skip og deres kapasitet vil være avhengig av budsjettet som tildeles prosjektet. I 2017 ble et nytt forsvarspolitisk rammeverk avduket som lovet betydelig større ressurser til Surface Combatant Project - det vil si i størrelsesorden 60 milliarder dollar. Innen 2021 estimerte den parlamentariske budsjettsjefen kostnadene for programmet for 15 Type 26-skip til 77,3 milliarder dollar, «stige til 79,7 milliarder dollar hvis det er ett års forsinkelse i byggestarten og 82,1 milliarder dollar hvis det er en to-års forsinkelse».

Skipene skal bære helikoptre av typen Sikorsky CH-148 Cyclone.

## Design
I desember 2017 var de tre innsendte forslagene:

* Britisk Type 26 fregatt av Lockheed Martin Canada og BAE Systems
* Nederlandsk De Zeven Provinciën-klasse fregattbasert design av Alion Canada og Damen Group
* Spansk F-105 fregatt tilbudt av Navantia

### Valg av design
19. oktober 2018 ble Type 26 valgt som «foretrukket design». Alion Canada, en av de tapende budgiverne, påklagde avgjørelsen i november 2018. Dette førte til en etterforskning av Canadian International Trade Tribunal, som avviste klagen i januar 2019, og den kanadiske regjeringen signerte kontrakten på 60 milliarder dollar i februar 2019. Alion anket avgjørelsen til en føderal domstol, men avbrøt i november 2019.

## Bygging
28. juni 2024 ble prosjektets byggestart markert på Irving shipyard i Halifax.

Det siste skipet forventes å ha blitt levert, satt i drift og oppgradert for å ha fullstendig operativ kapasitet innen 2050.

### Skip

## Referanser
Måslia naturreservat

**Måslia naturreservat** er et naturreservat i kommunene Ålesund og Vestnes. Det består av et område på Ørskogfjellet ved E39 mellom Sjøholt og Vestnes. Reservatet er adskilt fra Nysætervatnet naturreservat av E39. Området ble vernet 13. desember 1996. Reservatet inngår i verneplan for myr.

Verneforskriften sier at formålet med vernet er 
::«å ta vare på eit sjeldant stort og urørt myrområde med verdi som nasjonalt typeområde.» 

## Referanser
Fredrik Sandvik

**Fredrik Sandvik** er en norsk friidrettsutøver som (per 2024) konkurrerer for Ullensaker/Kisa Idrettslag (Ull-Kisa). 

Sandvik er opprinnelig fra Knapstad i Indre Østfold kommune . Han spesialiserer seg på 3000 m hinder. I NM-sammenheng har han vunnet ti sølvmedaljer.

Sandvik har også representert Norge internasjonalt, blant annet under EM i Roma i 2024 der han løp på 8.28,47 og ble slått ut i forsøket.

## Personlige rekorder

## Medaljer i norske mesterskap

## Referanser




## Eksterne lenker
* 
*  Fredrik Sandvik – Norges Friidrettsforbund
Ludvig Daae Løvestad

**Ludvig Christen Daae Løvestad** (1919–1945) var en norsk lærer og forsker som ble arrestert og torturert til døde under andre verdenskrig. Han er kjent for sin involvering i motstandsarbeid mot den tyske okkupasjonsmakten i Norge.

## Tidlig liv og utdanning
Løvestad ble født 24. mars 1919. Han tok matematisk-naturvitenskapelig embetseksamen (Cand.real.) på tre år og ble ansett som en fremragende forsker og universitetslærer før krigen.

## Motstandsarbeid under andre verdenskrig
Under andre verdenskrig ble Løvestad involvert i en flyktningrute organisert av Arild Brinchmann og Sjøen-brødrene i Nord-Odal. Denne ruten gikk fra Espa stasjon til Trautskogen, og Løvestad tok over som los etter Brinchmann ble arrestert i 1944. Ruta hjalp flyktninger å komme seg til sikkerhet over grensen fra Norge.

## Arrestasjon og død
Den 22. februar 1945 ble Løvestad arrestert på Espa jernbanestasjon sammen med en gruppe flyktninger. Tyske sikkerhetspoliti hadde fått tips om en ulovlig flyktningtransport. Han ble brakt til Hamar kretsfengsel, hvor han gjennomgikk brutale avhør og tortur.

### Forhør og mishandling
Løvestad ble ansett som leder av gruppen, men under avhør nektet han å gi informasjon. Dette førte til at han ble utsatt for stadig verre tortur. Tjenestemennene, inkludert Thorau og Oppegaard, benyttet en rekke brutale metoder for å forsøke å få ham til å snakke, inkludert å slå ham med en armert hageslange og låse ham i en smertefull posisjon ved bruk av håndjern og en trestokk.

### Dødsfallet
Etter flere timers mishandling ble Løvestad forlatt i en mørkecelle, hvor han døde natten til 23. februar 1945. Ifølge de tyske myndighetene døde han av hjerneslag, men vitneforklaringer tyder på at døden skyldtes omfattende mishandling. Liket hans ble fraktet til Grini fangeleir hvor det ble kremert.

### Etterspill
Ingen av de involverte i mishandlingen ble dømt for å ha mishandlet Løvestad til døde. Hans navn ble slettet fra fengselets bøker, og detaljene rundt hans død ble forsøkt skjult. XU-mannen Gunnar Kværk uttalte senere at Løvestad ble torturert i hjel på grunn av sin stahet og holdning under avhørene.

## Referanser
Birkebeinervegen (fjellvei i Innlandet)

**Birkebeinerveien** er en fjellvei i Innlandet som går fra Messelt i Stor-Elvdal kommune til Sjusjøen i Ringsaker via flere hytteområder.

Før krigen gikk det fra vestsida vei til setrene på Nyskolla som ble brukt av gardbrukerne i Ringsaker for å komme til setereiendommene sine. Fra Østerdalen gikk det vei fra Messelt og opp til sauekveene ved Eldåa. Det var omkring 10 km ny vei som måtte bygges for å knytte disse sammen over fjellet. Veien ble åpnet 20. august 1960.

Veien har bomstasjon ved Storåsen ved Sjusjøen og er vanligvis stengt om vinteren fra omkring midten av november til starten av juni. Fra Sjusjøen brøytes det hele vinteren fra Storåsen til Aksjøen.

## Kommuner og knutepunkter

## Referanser
Tågdalen naturreservat

**Tågdalen naturreservat** er et naturreservat i Surnadal kommune. Det består av et område i Nordmarka i Surnadal. Området ble vernet 13. desember 1996. Reservatet inngår i verneplan for myr.

Verneforskriften sier at formålet med vernet er 
::«å ta vare på eit myrområde med uvanleg rik flora med mange sjeldne planteartar. Lokaliteten har verdi som nasjonalt spesialområde.» 

## Referanser
Lisa Lilja

**Lisa Lilja** (født 1996) er en svensk friidrettsutøver (sprinter). Hun representerte landet sitt under EM i friidrett 2024 i Roma, der hun kom på 20. plass i semifinalene på 400 meter og kvalifiserte seg ikke til finalen.

## Referanser


## Eksterne lenker
*
Papaveri e papere

***Papaveri e papere*** («Valmuer og gåsunger») er en italiensk sang fra 1952. Melodien ble skrevet av Vittorio Mascheroni, mens teksten ble skrevet av Mario Panzeri og Giuseppe Rastelli. Sangen ble en hit i Italia for sangeren Nilla Pizzi. Den glade teksten skjuler en politisk satire om ulikhetene mellom rik og fattig. Sangen kom på en andreplass på Sanremo-festivalen i 1952. Den ble en verdensomspennende hit, har blitt oversatt til 40 språk og inspirerte til tittelen til en film med Walter Chiari.

## Engelskspråklig versjon
En engelskspråklig tekst ble skrevet av Bob Musel, og sangen ble publisert av Chappell's i London. Tittelen var «Poppa Piccolino». Teksten mistet sin opprinnelige mening og endret stykket til å bli en sang om en vandrende musikant. Den forteller historien om en høyt elsket italiensk konsertina-spillende vagabond som vandrer fra by til by med en apekatt som samler inn penger fra tilhørerne. Én dag mister han sin konsertina og blir veldig trist. Den lille apekatten finner den, og lykken kommer tilbake.  

En innspilling med Diana Decker nådde en andreplass på den britiske singlelisten i desember 1953. Den var den eneste hitsinglen i Storbritannia for denne britiskbaserte sangeren og skuespilleren, som var født i USA. Den ble også innspilt på plate av The Beverly Sisters, Petula Clark, Mantovani og David Whitfield (med første verset til «Funiculì, Funiculà».

## Norskspråklig versjon
Juul Hansen skrev en norskspråklig tekst. Tittelen er «Gresshoppen og valmuen».

## Innspilling
Frank Robert m/Øivind Berghs orkester. Innspilt i Oslo i januar 1953. Utgitt på 78-platen Columbia GN 1361.

## Referanser
The Chechahcos

***The Chechahcos*** er en amerikansk stumfilm fra 1924 regissert av Lewis H. Moomaw.

## Skuespillere
* William Dills som Riley
* Albert Van Antwerp som Bob Dexter
* Eva Gordon som Mrs. Margaret Stanlaw
* Margie som Ruth Stanlaw
* Alexis B. Luce som Richard Steele
* Gladys Johnson som Ruth Stanlaw
* Guerney Hays som Pierre
* Howard Webster som Stanlaw

## Referanser


## Eksterne lenker
*
Ræstadtangen naturreservat

**Ræstadtangen naturreservat** er et naturreservat i Molde kommune. Det består av et område nord på Otrøya. Området ble vernet 8. november 2002. Reservatet inngår i verneplan for havstrand og elveos i Møre og Romsdal.

Verneforskriften sier at formålet med vernet er 
::«å ta vare på eit spesialområde som framleis er eitt av dei finaste strandengområda i fylket med velutvikla stor saltvass-grusstrand, store strandengflater, stor bakre pøl, meandrerende, delvis pøldannende drenering og med eit av dei få registrerte bustjønnaks-samfunna i fylket.» 

38 forskjellige planter er registrert her. Sjeldne arter som finnes er inkluderer busttjønnaks, småhavgras og saltarve. Vanligere arter inkluderer salturt, fjæresaltgress, saltsiv, rustsivaks og fjærestarr.

## Referanser
Phoolan Devi

**Phoolan Devi** (1963–2001) var en indisk bandeleder som ble innvalgt i det indiske parlamentet i 1996. Hun var medlem av parlamentet frem til hun ble drept på gaten i Dehli i 2001. 

Phoolan Devi ble kjent for allmennheten da hun levde som ''dacoit'' (banditt, røver); etter hvert fikk hun tilnavnet «Røverdronningen» (engelsk: *Bandit Queen*). I det indiske kastesamfunnet tilhørte hun lavkasten Mallah; hun vokste opp i en fattig familie i en landsby i den indiske delstaten Uttar Pradesh. Familien hennes gikk etter hvert tapende ut av en opprivende konflikt om retten til en jordeiendom. Da hun var elleve år gammel ble Phoolan Devi giftet bort. Hun ble seksuelt misbrukt av flere personer, og til slutt rømte hun og slo seg sammen med en gjeng *dacoiter*. Denne røverflokken spesialiserte seg på å rane landsbyer der innbyggerne tilhørte høyere kaster; de overfalt også både tog og kjøretøyer på landeveiene. Phoolan Devi fikk heltestatus blant andre lavkastegrupper etter å ha hevnet seg på de som hadde voldtatt henne og deretter unnsluppet lovens lange arm; hun ble sammenlignet med Robin Hood. Phoolan Devi ble stilt for retten *[[in absentia]]* tiltalt for å stå bak den såkalte Behmai-massakren i 1981, der tjue menn av Rajputerbyrd ble brutalt myrdet, angivelig etter ordre fra Phoolan Devi. Denne hendelsen førte til at statsministeren i Uttar Pradesh gikk av, og myndighetene intensiverte innsatsen for å pågripe Devi. To år senere overga hun seg selv til myndighetene, etter å ha forhandlet frem en avtale om vilkårene for å overgi seg. Hun satt elleve år i fengselet i Gwalior mens hun ventet på at saken hennes skulle komme for retten.

I 1994 ble tiltalen mot henne frafalt, og Phoolan Devi ble løslatt. Deretter gikk hun inn i politikken, og ble valgt inn i parlamentet i 1996 som representant for Samajwadi-partiet. I 1998 stilte hun til gjenvalg, men tapte plassen i parlamentet; imidlertid ble hun valgt inn på nytt i 1999. I 2001 ble hun myrdet utenfor huset sitt av Sher Singh Rana, som ble dømt for drapet i 2014. Da hun døde kjempet hun fortsatt for å slippe å måtte møte for retten på nytt; tiltalen mot henne var gjenopptatt etter at hun i 1996 hadde fått avslag i Høyesterett på sin begjæring om at tiltalen måtte frafalles. 

## Film og bøker
I 1994 hadde en kontroversiell film om Phoolan Devis liv premiere; filmens engelske tittel var *Bandit Queen*, og hovedpersonen selv tok avstand fra hvordan hun ble fremstilt i filmen. Det har også blitt utgitt flere bøker om hennes liv, og selv stod hun bak selvbiografien *I, Phoolan Devi*., som ble ført i pennen av Marie-Therese Cuny og Paul Rambali. Denne boken kom ut i norsk oversettelse i 1996, under tittelen *Jeg, Phoolan Devi : Indias røverdronning*.

Det eksisterer flere ulike versjoner av historien om hennes liv, fordi hun selv fortalte ulike versjoner ettersom hun befant seg i ulike situasjoner.

## Referanser


## Eksterne lenker
Cheap Kisses

***Cheap Kisses*** er en amerikansk stumfilm fra 1924 regissert av John Ince og Cullen Tate.

## Skuespillere
* Jean Hersholt som Gustaf Borgstrom
* Michael Dark som Butterworth Little
* Sidney DeGray som Henry Dillingham
* Louise Dresser som Jane Dillingham
* Bessie Eyton som Maybelle Wescott
* Cullen Landis som Donald Dillingham
* Kathleen Myers som Mignon De Lisle
* Vera Reynolds som Kitty Dillingham
* Lillian Rich som Ardell Kendall
* Tom Ricketts
* Phillips Smalley som George Wescott
* Lincoln Stedman som Bill Kendall

## Referanser


## Eksterne lenker
*
Michael Mosley

**Michael Mosley** (1957–2024) var en britisk radio- og TV-programleder og &#8209;produsent. 

Mosley studerte medisin ved Royal Free Hospital Medical School og tenkte å bli psykiater, men ombestemte seg etter praksisplass i løpet av studiene. Etter å ha blitt uteksaminert som lege begynte han i stedet på en trainee-ordning som produksjonsassistent BBC i 1985, han fortsatte hos BBC frem til sin død.

Han jobbet bak kamera som produsent av vitenskapelige program, som blant annet *The Human Face* og *Inventions That Changed the World*. Debuten foran kamera med serien *Medical Mavericks* kom i stand da han ikke fant en passende programleder og tilbød seg å gjøre det selv. Deretter ble han programleder for en rekke TV-program fortsatt av vitenskapelig karakter, deriblant *The Story of Science*, *The Genius of Invention* og *Trust Me, I'm a Doctor*, hvor sistnevnte gikk over ni sesonger fra 2013.

## Priser og utmerkelser
Mosleys *Horizon-*dokumentar «Ulcer Wars» fra 1994 rapporterte koblinger mellom *[[Helicobacter pylori]]* og magesår, oppdaget i 1983 av de australske forskerne Robin Warren og Barry Marshall. Han ble i 1995 kåret til årets medisinske journalist av British Medical Association. I 1996 ble programmet kjent som en av de viktigste faktorene for å påvirke britiske allmennlegers forskrivningsvaner.

I 2002 ble han nominert til Emmy som utøvende produsent for *The Human Face* med John Cleese. I 2017 ble Mosley tildelt en æresdoktorgrad i vitenskap av University of Edinburgh.

## Publikasjoner i utvalg
* 
* 
* 
* 
* 
* 
* 
* 
* 
* 

## Referanser


## Eksterne lenker
* 
*
Arthur Trebitsch

**Arthur Trebitsch** (1880–1927) var en østerriksk skribent og raseteoretiker.

Trebitsch var født i Wien inn i en velstående jødisk familie. I motsetning til broren Siegfried Trebitsch oppnådde han ikke suksess som skribent, og han ble etter hvert overbevist om at det var en internasjonal jødisk konspirasjon som hadde forårsaket første verdenskrig. Han gjorde også forsøk på å benekte sitt jødiske opphav.

I 1919 utga han den antisemittiske boken *Geist und Judentum*, og han etablerte bekjentskaper med Adolf Hitler og Dietrich Eckart. Etter at Trebitsch døde i 1935 refererte Hitler til ham som den som hadde «avslørt jødene som ingen andre hadde gjort».

Den tyske-jødiske filosofen Theodor Lessing omtalte Trebitsch som en av personene som inspirerte ham til beskrivelsen *selvhatende jøde*.

## Referanser


## Eksterne lenker
*
Øvre Kvemma kraftverk

**Øvre Kvemma kraftverk** er et vannkraftverk i Lærdal kommune i Vestland.

Det er et elvekraftverk som utnytter et fall på 348 meter i Øvre Kvemma.

Det ble først søkt om å ta vann både fra Kvemma og Volldøla, med delvis nedgravd rørgate og planlagt effekt 8,4 MW. Men det ble avslått grunnet naturinngrep. Prosjektet ble så endret. Inntaket i Volldøla ble tatt ut, og hele vannveien blir boret i fjell. Konsesjon ble gitt i 2017. 

Installert effekt er 7,6 MW fra en peltonturbin. Årsproduksjon er 18,7 GWh.

Øvre Kvemma Kraftverk AS eies av Ngk Utbygging AS.

## Referanser


## Kilder
* 
* NVE vannkraftdatabase
* Norsk Grønnkraft
The Open Championship 2024

**The Open Championship 2024** blir arrangert i Troon i Skottland fra 18. til 21. juli 2024.













## Nasjonaliteter i feltet

## Resultater
### Første runde

### Andre runde

### Tredje runde

### Fjerde runde

## Referanser


## Eksterne lenker
*
Avaldsnes (kulturhistorisk landskap)

**Avaldsnes (kulturhistorisk landskap)** er et av Riksantikvarens utvalgte kulturhistoriske landskap av nasjonal interesse i Rogaland. Landskapet ligger ved Karmsundet nordligst i Karmøy kommune. Avaldsnes kirke, den historiske kongsgården og det tilhørende historiske havneområdet, Bøvågen, ligger strategisk plassert sentralt i landskapet. Området har en rekke arkeologiske kulturminner og bemerkelsesverdige gravfunn fra bronsealder og vikingtid.

Området er avgrenset av Gunnarshaug i nord, nordsiden av Stutøya i sør, kanten av fastlandet i øst og den innerste del av Haugavågen i vest. 

Mellom Jærens Rev og havområdet Sletta ligger Karmsundet som en beskyttet indre skipsled. Denne delen av skipsleden langs Norges kyst er i historiske kilder kalt *Nordvegen* og kan ha gitt navn til landet Norge. I historien om hvordan landet ble samlet er Avaldsnes et av de sentrale stedene og Avaldsnes omtales gjerne som landets eldste kongesete; Harald Hårfagre la sin hovedgård hit etter slaget i Hafrsfjord. Avaldsnes har derfor en sentral plassering i historien om Norge. 

Ved Salhus, like nord for Avaldsnes, er Karmsundet på sitt smaleste og ved Salhusstraumen må sjøfarende vente på gunstige strømforhold. Havneområdet ved Avaldsnes er strategisk plassert i forhold til dette stoppepunktet i skipsleden. Ved siden av hadde stedet god tilgang på ressurser fra jordbruk og fiske. Dette er grunnlaget for at Avaldsnes var et sted der maktpersoner etablerte seg.   

Avaldsnes kirke, som var viet til St. Olav, er omgitt av et åpent jordbrukslandskap med småkupert beitemark ned mot sjøen. Gravminner, spor etter bosetning og kulturmiljøer knyttet til tidlige høvdingdømmer, rikssamling, kongemakt og kirkemakt ligger tett omkring kirken. 

Stedet var et maktsenter før Harald Hårfagres tid. Flaghaugen er den mest synlige gravhaugen; den ligger like nord for kirken. Jomfru Marias synål, Norges høyeste bautastein, står inntil kirkens østvegg. I 2017 ble ruinene etter en kongshall fra middelalderen avdekket. Hallen var direkte forbundet med kirken. Østveggene i de to byggene har dannet en sammenhengende mur mot Karmsundet. 

## Referanser


## Se også
* Avaldsnes kongsgård
* Avaldsnesprosjektet
* Nordvegen Historiesenter
* Avaldsnes (tidligere kommune)
Kishane Thompson

**Kishane Thompson** (født 2001) er en jamaicansk friidrettsutøver som representerer konkurrerer i sprintløp. Han ble jamaicansk mester på 100 meter i 2024 og 2025, og har OL-sølv og VM-sølv på 100 meter.

## Idrettskarriere
### 2023
Thompson løp 100 meter under 10 sekunder første gang under Jamaicansk mesterskap i friidrett 2023, der han løp på 9,91 sekunder i forsøksheatet. Tiden gjorde han til den tiende raskeste jamaicanske løperen på 100 meter noensinne. Han valgte imidlertid å ikke stille til start i semifinalen, for å begrense belastningen og skaderisikoen. Han forbedret sin personlige rekord til 9,85 sekunder under Diamond League-stevnet i Kina i september samme år.

### 2024
Under Jamaicansk mesterskap i friidrett 2024 forbedret han sin personlige rekord på 100 meter til 9,82 i forsøksheatet, og han vant finalen med tiden 9,77, som plasserte ham på en delt niendeplass på listen over verdens raskeste løpere på 100 meter noensinne.

Han representerte landet sitt under Sommer-OL 2024 i Paris på 100 meter og vant sølvmedaljen.

### 2025
Under det jamaicanske mesterskapet i 2025 satte han ny personlig rekord på 100 meter med 9,75, og ble nasjonal mester for andre år på rad. Han ble nummer to på 100 meter under VM i friidrett 2025, kun slått av sin landsmann Oblique Seville.

## Referanser


## Eksterne lenker
*
Fisketjønnjuvet naturreservat

**Fisketjønnjuvet naturreservat** er et naturreservat i Kviteseid kommune. Det består av et område ved Fjågesundstraumen mellom Kviteseidvatnet og Flåvatn. Området ble vernet 1.desember 2017. Reservatet inngår i verneplan for skogvern.

Verneforskriften sier at formålet med vernet er 
::«Føremålet med naturreservatet er å ta vare på eit område som representerer ein bestemt type natur i form av rike skogtypar, med særleg store og rike lindeskogar med dels naturskogspreg, store areal med sesongfuktig kalkfuruskog og lågurtfuruskog samt innslag av osp og store barlindførekomstar. Vidare er føremålet med naturreservatet å ta vare på eit område som har særskilt naturvitskapeleg verdi på grunn av førekomst av velutvikla og rike bekkekløfter, saman med særmerkte, tilnærma unike utformingar av lågurtfuruskog/sandfuruskog på breelvavsetningar.

::Det er ei målsetjing å behalde verneverdiane i mest mogleg urørd tilstand, og eventuelt vidareutvikle dei.» 

## Referanser
Tia Clayton

**Tia Clayton** (født 2004) er en jamaicansk friidrettsutøver som representerer konkurrerer i sprintløp. Hun har to stafettsølvmedaljer fra junior-VM i friidrett i 2021 og 2022, og ble nummer to på 100 meter under det jamaicanske mesterskapet i friidrett i 2024.

Hun er tvillingsøster med Tina Clayton, som også driver med friidrett.

## Idrettskarriere
Clayton fikk gull på 4 x 100 meter stafett under CARIFTA Games 2018, og ble samme år jamaicansk U18-mester på 100 meter, med 11,61 i finalen. Hun vant også 100 meter under det jamaicanske U18-mesterskapet i 2019, der hun løp på 11,39. Hun ble nummer tre på 100 meter under det nasjonale U20-mesterskapet i 2021, og ble tatt ut til å delta på det jamaicanske stafettlaget på 4 x 100 meter under U20-VM i friidrett 2021, der de vant finalen. Under CARIFTA Games 2022 ble hun nummer to på 100 meter i U20-klassen, bak sin tvillingsøster Tina Clayton, og hun fikk gull på 4 x 100 meter stafett. Under det jamaicanske U20-mesterskapet i friidrett 2022 ble hun nummer to på 200 meter og nummer tre på 100 meter, og hun fikk på nytt gull på 4 x 100 meter stafett under U20-VM i friidrett 2022. 

Hun deltok i Jamaicansk mesterskap i friidrett 2023, men ble slått ut i forsøksheatet på 100 meter og 200 meter. Hun ble tatt ut til å delta på 4 x 100 meter stafett under Stafett-VM i friidrett 2024, men Jamaica nådde ikke finalen der. Under Jamaicansk mesterskap i friidrett 2024 løp hun for første gang under 11 sekunder på 100 meter, da hun satte personlig rekord på 10,86 i semifinalen. I finalen løp hun på 10,90, og ble nummer to bak Shericka Jackson.

Hun representerte landet sitt under Sommer-OL 2024 i Paris på stafettlaget på 4 x 100 meter som kom på 5. plass i finalen.

## Referanser


## Eksterne lenker
*
Klaus Teuber

**Klaus Teuber** (1952–2023) var en tysk brettspilldesigner, mest kjent som skaperen av *[[Catan]]*. Han begynte å skape spill som en hobby da han jobbet som tanntekniker, men det ble senere en karriere på fulltid.

Fire av spillene hans er blitt tildelt den tyske spillprisen Spiel des Jahres: *[[Barbarossa (brettspill)|Barbarossa]]* (1988), *[[Adel Verpflichtet]]* (1990), *[[Drunter und Drüber]]* (1991) og *Catan* (1995). Sistnevnte spill har solgt over 40&nbsp;millioner eksemplarer, er oversatt til 40 språk og har blitt til en serie med utvidelser og utgaver. Tuber grunnla spillselskapet Catan GmbH i 2002, som senere ble tatt over av sønnene hans.

I 2004 ble Teuber innvalgt i Origin Awards’ «Hall of Fame» av Academy of Adventure Gaming Arts & Design. Han ble i 2010 tildelt en spesiell As d'Or-pris, som anerkjennelse for hans livsverk ved Festival International des Jeux i Frankrike.

## Oppvekst
Teuber ble født i 1952 i den vesttyske landsbyen Rai-Breitenbach. Som barn pleide han å leke med soldatfigurer. Senere skrev han at hans favorittfag på skolen var geografi – han var glad i å lage kart – etterfulgt av historie og kjemi. Som voksen begynte han å spille brettspill igjen da han avtjente plikttjenesten i militæret; det var en aktivitet han kunne drive med om kvelden sammen med sin kone og deres lille sønn.

## Karriere
Teuber var en tanntekniker i en egen bedrift – Teuber Dental-Labor – i nærheten av Darmstadt, en jobb han ikke var glad i. Han skapte sitt første spill i 1980-årene, *Barbarossa*, inspirert av fantasyboktrilogien *[[The Riddle-Master]]* av Patricia A. McKillip. I spillet skal spillerne lage skulpturer av modellkitt, for så å gjette hva de skal representere. Etter å ha jobbet med spillet i syv år, viste Teuber *Barbarossa* til et spillforlag – spillet ble tildelt Spiel des Jahres-prisen i 1988.

Teuber ble tildelt prisen tre ganger til, da for spillene *Adel Verpflichtet* i 1990, *Drunter und Drüber* i 1991 og *Catan* i 1995.

## Død
Teuber døde 1. april 2023 etter kortvarig sykdom. Han ble 70 år.

## Spill

* *Barbarossa* (1988)
* *Timberland* (1989)
* *Adel Verpflichtet* (1990)
* *Drunter und Drüber* (1991)
* *[[Catan]]* (1995)
* *Entdecker* (1996)
* *Löwenherz* (1997)
* *Pop Belly* (1999)

## Referanser


## Eksterne lenker
* 
*
Gilbert (Louisiana)

**Gilbert** er en landsby i Franklin Parish, Louisiana, USA.. 

## Geografi
Gilbert befinner seg sør i Franklin Parish ved U.S Route 425, som leder 15,3 km nord til administrasjonssenteret Winnsboro og 23 km sør til Sicily Island.

Ifølge United States Census Bureau så har Gilbert total areal på 2,49 km², hvor 2,44 km² av det er land, mens 0,04 km², eller 1,77%, er vann.

### Klima
Klimaet i dette området er beskrevet som varmt med fuktige sommere og generelt mildt til kalde vintre. Ifølge Köppens klimaklassifisering system, så har Gilbert et fuktig subtropisk klima. På klimakart er dette forkortet til "Cfa".

## Demografi
I 2000 var befolkningen av byen på 561 innbyggere. Byen hadde 207 husstander og 150 familier. Befolkningstettheten var på 221,4 beboere per kvadratkilometer. Det var 231 boenheter på en gjennomsnittlig tetthet av 91,2 boenheter per kvadratkilometer. Den rasiske oppbygningen av landsbyen var som følger: 62,21% hvite, 35,83% afroamerikanske, 0,18% uramerikanske, og 1,25% av andre raser  

I disse 207 husstandene var det: 36,2% som hadde barn under alderen av 18 og som bodde hjemme hos familien sin, 47,8% var giftet par som bodde sammen, 19,8% hadde var kvinnelige huseiere uten en ektemann. Den gjennomsnittlige husstørelsen var på 2,71 og den gjennomsnittlige famile størrelsen var på 3,25

Landsbyen sin aldersfordeling var som følger: 30,3% var under alderen av 18 år, 9,3% var mellom 18 og 24 år, 26,4% mellom 25 og 44 år, 19,3% mellom 45 og 64 år og 14,8% var 65 år gammel eller eldre. Den mediane alderen var 34 år gammel. 

Den mediane inntekten i husstandene i landsbyen var $24.297 og den mediane innteken for en famile i landsbyen var $26.667. Menn hadde en median inntekt på $24.000 i motsetning til kvinnene sine $14.531. Inntekten per innbygger for landsbyen var på $15.270. Rundt 21,7% av familene og 22,4% av befolkningen var under fattigdomsgrensen. Dette innkluderer 39% av de under alderen av 18 og 14,1% av de som var 65 år gammel eller eldre.****

## Kjente personer

* Claire Lee Chennault, krigshelt og generalløytnant.

## Referanser
Anne Gine Løvnes

**Anne Gine Løvnes** (født 2003) er en norsk friidrettsutøver som konkurrerer i sprintløp og mellomdistanseløp. Hun ble nummer to på 1500 meter under NM i friidrett 2024.

## Idrettskarriere
### Sesongen 2022
Løvnes vant 800 meter i klassen J18/19 under ungdomsmesterskapet innendørs 2022. Hun ble nummer tre på 800 meter under Per Halle Invitational i mai, og hun ble nummer fem på 800 meter under NM i friidrett 2022. Hun deltok i nordisk juniorlandskamp i friidrett 2022, og ble der nummer fire på 800 meter. I august deltok hun i U20-VM i friidrett 2022, men ble der slått ut i semifinalen på 800 meter. 

### Sesongen 2023
Hun deltok i den nasjonale konkurransen under Bislett Games 2023, og ble der nummer sju på 1500 meter. Hun ble nummer fem på 1500 meter under NM i friidrett 2023, og ble tatt ut til å delta i U23-EM i friidrett 2023. Der løp hun 800 meter, men ble slått ut i forsøksheatet, der hun løp på 2:08,40. Hun sølv på 800 meter og bronse på 1500 meter i U23-klassen under Junior-NM i friidrett 2023. 

### Sesongen 2024
Under NM i friidrett innendørs 2024 fikk hun bronse på 1500 meter. Hun deltok i Nordisk mesterskap i friidrett innendørs 2024, og ble der nummer fem på 1500 meter. I den nasjonale konkurransen under Bislett Games 2024 ble hun nummer fire på 1500 meter. Under NM i friidrett 2024 fikk hun sølv på 1500 meter, kun slått av Ingeborg Østgård.

## Referanser


## Eksterne lenker
*
Jan Erik Kjerpeseth

**Jan Erik Kjerpeseth** (født 1971) er en norsk økonom som er administrerende direktør i Sparebanken Norge (tidligere Sparebanken Vest). Han ble i juni 2024 valgt som ny styreleder i NRK.

I 2018 ble han styreleder i BKK, som i 2021 skiftet navn til Eviny.

## Referanser


## Eksterne lenker
*
Sandvikheia naturreservat

**Sandvikheia naturreservat** er et naturreservat i Drangedal kommune. Det består av et område syd for Bjorvann. Området ble vernet 1.desember 2017. Reservatet inngår i verneplan for skogvern. Utenom eksisterende veg er bruk av hest og kjerre samt ridning forbudt og utenom eksisterende veger og stier er sykling forbudt. 

Verneforskriften sier at formålet med vernet er 
::«å verne et skogområde som representerer en bestemt type natur i form av gammel boreal løvskog, rik blandingsskog, gammel edelløvskog, rik edelløvskog, gammel barskog og gammel lavlandsblandingsskog. Videre er formålet med naturreservatet å verne et område som har særskilt naturvitenskapelig verdi på grunn av forekomst av gamle trær og død ved av eik og sjeldne og trua arter av lav og vedboende sopp.

::Det er en målsetting å beholde verneverdiene i mest mulig urørt tilstand, og eventuelt videreutvikle dem.» 

## Referanser
The Chorus Lady (1924)

***The Chorus Lady*** er en amerikansk stumfilm fra 1924 regissert av Ralph Ince.

## Skuespillere
* Margaret Livingston som Patricia O'Brien
* Alan Roscoe som Dan Mallory
* Virginia Lee Corbin som Nora O'Brien
* Lillian Elliott som Mrs. Patrick O'Brien 
* Lloyd Ingraham som Patrick O'Brien 
* Philo McCullough som Dick Crawford
* Eve Southern som Simpson
* Mervyn LeRoy som Duke

## Referanser


## Eksterne lenker
*
Christine of the Hungry Heart

***Christine of the Hungry Heart*** er en amerikansk stumfilm fra 1924 regissert av George Archainbaud.

## Skuespillere
*Florence Vidor som Christine Madison
*Clive Brook som Dr. Alan Monteagle
*Ian Keith som Ivan Vianney
*Warner Baxter
*Walter Hiers som Dan Madison
*Lillian Lawrence som Michael Knight
*Dorothy Brock som Jeffy
*Tommy Hicks

## Referanser


## Eksterne lenker
*
Julia Niederberger

**Julia Niederberger** (født 2000) er en sveitsisk friidrettsutøver (sprinter). Hun representerte landet sitt under EM i friidrett 2024 i Roma, der hun kom på 24. plass i semifinalene på 400 meter og kvalifiserte seg ikke til finalen.

## Referanser


## Eksterne lenker
*
Solhomfjell og Kvenntjønnane naturreservat

**Solhomfjell og Kvenntjønnane naturreservat** er et naturreservat i kommunene Drangedal, Gjerstad og Nissedal. Det består av et område omkring grensen mellom Telemark og Agder. Området ble vernet 11. februar 2022. Reservatet inngår i verneplan for skogvern.

Verneforskriften sier at formålet med vernet er 
::«å ta vare på eit område som har særleg betydning for biologisk mangfald ved at det har lite påvirka lågareliggjande skog i boreonemoral sone, og med førekomstar av gamal eikeskog med grove og hole eiker.

::Vidare er føremålet å bevare eit område som har særskilt naturvitskapleg verdi på grunn av førekomstar av sjeldne og truga arter av sopp, lav og insekt.

::Det er ei målsetjing å ta vare på verneverdiane i mest mogleg urørd tilstand, og eventuelt vidareutvikle dei.» 

## Historikk over vern
*13. august 1970  ble **Solhomfjell naturreservat** administrativt vernet med et areal på ca  dekar.
*9. juli 1993  ble **Solhomfjell naturreservat** utvidet til et areal på ca  dekar.
*2. september 2005 ble **Solhomfjell naturreservat** vernet med et areal på  dekar. 
*26. juni 2009 ble **Kvenntjønnane naturreservat** vernet med et areal på . 
*1. desember 2017 ble **Solhomfjell og Kvenntjønnane naturreservat**vernet med et areal på  dekar. 
*11. februar 2022 ble **Solhomfjell og Kvenntjønnane naturreservat** utvidet til et areal på  dekar 

## Referanser
Mohammad Mustafa

**Mohammad Mustafa** (født 1954) er en palestinsk økonom og politiker som fra 31. mars 2024 er statsminister i Palestina og for Den palestinske selvstyremyndigheten. Han har tidligere vært styreformann for Det palestinske investeringsfondet (PIF), økonomisk seniorrådgiver for president Mahmoud Abbas og uavhengig medlem av eksekutivkomiteen i Palestinas frigjøringsorganisasjon (PLO). Han var også visestatsminister i Palestina fra 2013 til 2014 (15. og 16. regjering) og finansminister i 2014 (16. regjering).

Mustafa har internasjonal erfaring fra regjeringsarbeid, internasjonale institusjoner og akademisk arbeid gjennom 15 års arbeid i Verdensbankgruppen i Washington, D.C. Han har også vært økonomisk rådgiver for Kuwaits departement for økonomiske reformer i to år, og rådgiver for Public Investment Fund i Saudi-Arabia i to år. Han har også vært gjesteprofessor ved George Washington University i Washington, D. C., hvor han også er utdannet.

## Biografi
Mustafa er født 26. august 1954 i Kafr Sur i Tulkarem på Vestbredden, daværende Jordan. Som barn flyktet han med familien til Kuwait. Han har studert til bachelorgrad som elektroingeniør ved Baghdad University og mastergrad i filosofi ved George Washington University.

Mustafa var leder for Det palestinske investeringsfond (PIF) fra 2006 til 2013. Under hans ledelse ble fondet en ledende investor i Palestina ved å ha fullført ca. 60 investeringsprosjekter og initiert ca. 1,2 milliarder USD i utenlandske investeringer som har resultert i 75 000 arbeidsplasser. 

I sin periode som visestatsminister var det Mustafa som ledet arbeidet med gjenoppbygging av Gaza etter Gazakrigen i 2014

I april 2016 ble Mustafa navngitt i Panama-dokumentene (Panama papers) som en av kundene til advokatfirmaet Mossack Fonseca i forbindelse med pengeoverføringer fra arabiske land til den palestinske selvstyremyndigheten.

### Palestinas statsminister
Den 14. mars 2024 ble Mohammad Mustafa utnevnt til statsminister av den palestinske presidenten Mahmoud Abbas. Utnevnelsen ble kritisert av andre palestinske politiske organisasjoner som Hamas, Islamsk jihad, Folkefronten for Palestinas frigjøring og Palestinas Nasjonale Initiativ (Palestinian National Initiative) som beskyldte Fatah for å «lage en ny regjering uten nasjonal konsensus» og beskrev det som «en gjeninnføring av en politikk for eksklusjon og splittelse».

## Referanser
Mykhajlo Kokhan

**Mykhajlo Serhijovytsj Kokhan** (ukrainsk: Михайло Сергійович Кохан; født 2001) er en ukrainsk friidrettsutøver, som konkurrerer i sleggekast. Han representerte landet sitt under EM i friidrett 2024 i Roma, der han vant bronsemedalje i sleggekast.

## Referanser

## Eksterne lenker
*
Valerij Pronkin

**Valerij Aleksandrovitsj Pronkin** (russisk: Валерий Александрович Пронкин; født 1994) er en russisk friidrettsutøver som konkurrerer i sleggekast. 

I 2021 representerte han Russlands olympiske komité i sleggekast under Sommer-OL 2020 arrangert i Tokyo der han kom på 8. plass i finalen med et bestekast på 76,72 m.

## Referanser


## Eksterne lenker
*
Karl Ebert

**Karl Christian Ebert** (født 15. oktober 1916 i Würzburg i kongedømmet Bayern i keiserdømmet Tyskland, død 12. november 1974 i Meiningen i Øst-Tyskland) var en tysk katolsk kirkeleder med hjelpebiskops ansvar i det kirkelige «Amt» Erfurt-Meiningen i Den tyske demokratiske republikk, det vil si områdene som ved Tysklands dekning etter krigsslutt ble adskilt fra sine bispebyer (henholdsvis Fulda og Würzburg) av den politiske grense mellom Vest- og Øst-Tyskland.

## Liv og virke
### Prest
Han ble presteviet den 23. februar 1941, ble kapellan i Arnstein, og deretter innkalt som soldat i Deutsche Wehrmacht. Han ble i 1948 kapellan i Hammelburg. Han ble *curatus* og så sogneprest i Wernshausen, og i 1959 sogneprest i Unterwellenborn.

I 1968 ble han dekan for dekanatet Saalfeld og fra 1971 biskoppelig kommisar for biskopen av Würzburg i Meiningen.

### Titulærbiskop med ansvar for Erfurt-Meiningen
Pave Paul V utnevnte ham den 20. juli 1973 til titulærbiskop av *Druas* og til hjelpebiskop for det såkalte biskoppelige «Amt» Erfurt-Meiningen. Han ble bispeviet den 15. september samme år av biskop Hugo Aufderbeck, apostolisk administrator av Erfurt-Meiningen; de medkonsekrerende var Johannes Braun, apostolisk administrator av Magdeburg, og Heinrich Theissing, apostolisk administrator for Schwerin.

Han døde allerede 58 år gammel, den 12. november 1974, i Meiningen i DDR. Det var 15 år innen den tyske gjenforening. Etter den ble kirkedistriktene noe omorganisert, og bispedømmet Erfurt omfatter omtrent det samme område som Erfurt-Meiningens.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Alessandro Mattei (1744–1820) *1767
* Kardinal Pietro Francesco Galleffi (1770–1837) *1819*
* Kardinal [[Giacomo Filippo Fransoni]] (1770–1837) *1819
* Kardinal [[Antonio Saverio De Luca]] (1805–1883) *1845
* Erkebiskop [[Gregor (Leonhard Andreas) von Scherr]], [[O.S.B.]] (1804–1877) *1856
* Erkebiskop [[Friedrich Josef von Schreiber]] (1819–1890) *1875
* Erkebiskop [[Franz Joseph von Stein]] (1832–1909) *1879
* Erkebiskop [[Joseph von Schork]] (1829–1905) *1891
* Biskop [[Ferdinand von Schlör]] (1839–1924) *1898
* Erkebiskop [[Johann Jakob von Hauck]] (1861–1943) *1912
* Erkebiskop [[Joseph Otto Kolb]] (1881–1955) *1935
* Kardinal [[Julius August Döpfner]] (1913–1976) *1948
* Kardinal [[Alfred Bengsch]] (1921–1979) *1959
* Biskop [[Hugo Aufderbeck]] (1909–1981) *1962
* Biskop *Karl Ebert'' (1916–1974) *1973

## Referanser
Landkreis Fulda

**Landkreis Fulda** er en landkreis i regierungsbezirk Kassel, nord i den tyske delstaten Hessen.

## Byer og kommuner

## Referanser


## Eksterne lenker
*
Kristiina Halonen

**Kristiina Halonen** (født 1997) er en finsk friidrettsutøver som representerer klubben Lappeenrannan Urheilu-Miehet. Hun konkurrerer hovedsakelig på 400 meter hekk, men også på 400 meter. Hun drev tidligere med mangekamp. Hennes fremste internasjonale meritt er sølv på 400 meter hekk under Nordisk mesterskap i friidrett 2024.

## Idrettskarriere
Halonen ble nummer fem på 400 meter hekk under det finske mesterskapet i friidrett i 2015. Samme år deltok hun i Nordisk juniormesterskap i friidrett 2015, og fikk der sølv på 4 x 400 meter stafett. Hun kom på fjerdeplass i sjukamp under det finske juniormesterskapet i mangekamp i 2015. I 2017 ble hun nummer fire på 400 meter hekk både i det finske mesterskapet i friidrett, og hun ble nummer tre på 400 meter og nummer fire på 400 meter hekk under det finske U23-mesterskapet. 

Hun satte personlig rekord på 400 meter under Nordisk mesterskap i friidrett innendørs 2018, da hun løp på 55,78 og ble nummer fem på denne distansen. Under det finske U23-mesterskapet innendørs i 2018 fikk hun sølv på 800 meter, bak Saija Seppä. I 2019 fikk sølv på 400 meter under det finske innendørsmesterskapet i friidrett, og hun ble finsk U23-mester på 400 meter innendørs uken etter. Hun fikk også sølv på 400 meter under Nordisk mesterskap i friidrett innendørs 2019, bak Elise Malmberg. Under det finske mesterskapet utendørs 2019 ble hun nummer fire på 400 meter. I august fikk hun sølv på 400 meter og 4 x 400 meter stafett under Finnkampen, og hun vant 400 meter og 400 meter hekk under det finske U23-mesterskapet 2019.

Den 26. juni 2022 ble hun finsk mester på 400 meter hekk, med tiden 56,76. Hun deltok på 400 meter hekk under VM i friidrett 2022, men gikk ikke videre fra forsøksheatet der. Hun deltok også på 400 meter hekk under EM i friidrett 2022, og ble der slått ut i semifinalen. Under Finnkampen 2022 ble hun nummer to på 400 meter hekk. Hun deltok i Nordisk mesterskap i friidrett 2023, og ble der nummer fire på 400 meter hekk, og hun deltok der på det finske stafettlaget som vant 4 x 400 meter stafett. I juli 2023 ble hun nummer tre på 400 meter hekk under det finske mesterskapet i friidrett. 

Under Nordisk mesterskap i friidrett 2024 fikk hun sølv på 400 meter hekk, kun slått av Amalie Iuel. Hun ble tatt ut til å delta i EM i friidrett 2024 nådde hun semifinalen på 400 meter hekk. 

## Referanser


## Eksterne lenker
*
Hanna Sjevtsjuk

**Hanna Sjevtsjuk** (født 1996) er en ukrainsk friidrettsutøver som konkurrerer i kappgang.

Hun representerte Ukraina under Sommer-OL 2020 i Tokyo, der hun ble nummer 27 på 20 kilometer kappgang. 

## Referanser

## Eksterne lenker
*
Asgjerdstigfjell naturreservat

**Asgjerdstigfjell naturreservat** er et naturreservat i Drangedal kommune. Det består av et område nord for Toke. Området ble vernet 1.desember 2017. Reservatet inngår i verneplan for skogvern.

Verneforskriften sier at formålet med vernet er 
::« å verne et skogområde som representerer en bestemt type natur i forma av rik edellauvskog, med innslag av rik rasmarkslindeskog, lågurtgranskog, lågurtblandingsskog samt en rik forekomst av barlind. Videre er formålet med naturreservatet å verne et område med særskilt naturvitenskapelig verdi på grunn av forekomst av mye gammel og grov eik, med hule eiker og død ved av eik og sjeldne og trua arter av lav og vedboende sopp knyttet til eik.

::Det er en målsetting å beholde verneverdiene i mest mulig urørt tilstand, og eventuelt videreutvikle dem.» 

## Historikk over vern
* 17. desember 2010 ble **Asgjerdstigfjell naturreservat** vernet med et areal på ca  dekar 
* 1. desember 2017 ble **Asgjerdstigfjell naturreservat** utvidet til et areal på  dekar 

## Referanser
1. etappe av Tour de France 2024

**1. etappe av [[Tour de France 2024]]** gikk fra Firenze til Rimini 29. juni 2024. Deler av etappen gikk gjennom San Marino.

Romain Bardet vant etappen foran lagkameraten Frank van den Broek. Sistnevnte deltok i morgenbruddet, og Bardet støtet seg opp til van den Broek i den tredje siste stigningen. 

Bardet tok ledelsen i sammendraget etter etappen, mens van den Broek tok ledelsen i poengkonkurransen og ungdomskonkurransen. Jonas Abrahamsen kunne ikle seg klatretrøya etter etappen, som den første nordmann i historien til å lede klatrekonkurransen.

Michele Gazzoli fullførte ikke etappen.

## Etapperesultater

## Sammenlagt etter etappen

## Referanser


## Eksterne lenker
*
2. etappe av Tour de France 2024

**2. etappe av [[Tour de France 2024]]** gikk fra Cesenatico til Bologna 30. juni 2024.

Kévin Vauquelin vant etappen fra brudd. 

Tadej Pogačar overtok ledelsen i sammendraget. Jonas Abrahamsen overtok ledelsen i poengkonkurransen, og Remco Evenepoel tok over ledelsen i ungdomskonkurransen.

## Etapperesultater

## Sammenlagt etter etappen

## Referanser


## Eksterne lenker
*
Hlib Piskunov

**Hlib Eduardovytsj Piskunov** (ukrainsk: Гліб Едуардович Піскунов; født 1998) er en ukrainsk friidrettsutøver, som konkurrerer i sleggekast. 

I 2021 representerte han Ukraina i sleggekast under Sommer-OL 2020 arrangert i Tokyo der han kom på 20. plass i kvalifiseringen med et bestekast på 73,84 m og kvalifiserte seg ikke til finalen.

## Referanser

## Eksterne lenker
*
Sex (film fra 2024)

***Sex*** er en norsk dramafilm fra 2024 skrevet og regissert av Dag Johan Haugerud. Filmen er den første i hans filmtrilogi *Sex Drømmer Kjærlighet*, hvor de to påfølgende filmene, *[[Drømmer (film)|Drømmer]]* og *[[Kjærlighet (film)|Kjærlighet]]*, også hadde kinopremierer i løpet av 2024. Thorbjørn Harr og Jan Gunnar Røise spiller hovedrollene i filmen som to arbeidskollegaer som opplever problemer rundt seksualitet og utroskap i sine ekteskap.

Filmen hadde verdenspremiere 17. februar 2024 under Filmfestivalen i Berlin, hvor den vant tre priser. Den hadde norsk kinopremiere 1. mars samme år. Under Amandaprisen 2024 vant filmen fire priser, blant annet vant Haugerud klassene beste regi og beste manus. Totalt var den nominert i ti klasser. Filmen vant Nordisk råds filmpris i 2024.

## Skuespillere
* Thorbjørn Harr
* Jan Gunnar Røise
* Siri Forberg
* Birgitte Larsen

## Priser og nominasjoner

## Referanser


## Eksterne lenker
*
Vilhelm Olsen

**Vilhelm Olsen** (–1943) var Ordfører i Øvre Eiker (Ap) i perioden 1929-1932. 

Han døde i 1943, og ble gravlagt ved Haug kirke 

 

## Referanser
Ole B. Hoen

**Ole Borgersen Hoen** (1867 –1931) var Ordfører i Øvre Eiker fra 1920-1923 for Øvre Eiker Liberale Samlingsparti (senere Øvre Eiker Høyre).

Hoen ble gravlagt ved Haug kirke.

## Referanser
A Happy Day

**A Happy Day** er en norsk drama/komediefilm fra 2023 skrevet og regissert av Hisham Zaman. , Ravand Ali Taha og  spiller hovedrollene som tre asylsøkere som risikerer å bli sendt ut av Norge når de fyller 18 år, og derfor vil flykte fra asylmottaket i Nord-Norge.

Filmen hadde verdenspremiere under Toronto internasjonale filmfestival 11. september 2023 og norsk kinopremiere 20. oktober. Den var en av tre filmer som ble kortlistet i konkurransen om å være Norges kandidat til Oscar for beste fremmedspråklige foran den 96. Oscar-utdelingen. Foran Amandaprisen 2024 ble den nominert i fem kategorier: beste skuespiller i en hovedrolle (), beste skuespiller i en birolle (), beste manus (Hisham Zaman), beste foto () og beste kostyme ().

## Skuespillere
* : Hamid
* Ravand Ali Taha: Aras
* : Ismail
* : Aida
* Hilde Skovdahl: Birgit, mottaksleder
* Aryan Pezeshki, Sharif, assistent
* Thea Sofie Loch Næss, Ingvild, støttekontakt
* Stig Frode Henriksen, politibetjent
* Anja Saiva Bongo Bjørnstad, politibetjent

## Referanser


## Eksterne lenker
*
Den danske sykkelambassade

**Den danske sykkelambassaden** (dansk: *Cykelambassaden*) er en dansk nettverksorganisasjon som arbeider for å fremme sykling som transportmiddel og Danmark som en sykkelnasjon ved å utnytte den dypt forankrede danske sykkelkulturen. De ønsker å tilby løsninger til byplanleggere over hele Europa og verden innen byplanlegging, utvikling av sykkelinfrastruktur, og fremming av sykling.

## Historie
Den danske sykkelambassaden ble grunnlagt 12. mai 2009 under Velo-city-konferansen i Brussel. Den danske ambassadøren i Belgia, Jørgen Molde, gjennomførte en innvielsesseremoni som vakte oppmerksomhet fra dansk og internasjonal presse samt politikere og byplanleggere tilstede på Velo-city.

## Nettverk
CED består av et nettverk av danske byer, selskaper og foreninger, inkludert:

* København kommune
* Frederiksberg kommune
* Odense kommune
* Aalborg kommune
* Aarhus kommune
* Middelfart kommune
* Randers kommune
* Aros Kommunikasjon
* Dansk Cyklist Forbund
* Reelight
* Velorbis
* Veksø A/S
* COWI A/S
* Gehl Architects
* Kræftens Bekæmpelse (dansk kreftforening)
* DSB (jernbaneselskap)
* Atkins Danmark
* Rambøll
* Gottlieb Paludan Architects

## Lederskapspris for fremming av sykling
Under FNs klimakonferanse i 2009 tildelte sykkelambassaden New Yorks borgermester Mike Bloomberg ambassadens første lederskapspris for fremming av sykling.

I 2010 ble Roelof Wittink belønnet med lederskapsprisen under den globale Velo-city-konferansen i København.

## Se også
* Cyklistforbundet, dansk forening for syklister

## Referanser